Din perspectivă administrativă, ziua de 8 Martie vine cu un al doilea strat de asfalt, respectiv stratul de uzură, pe strada Înfrățirii din localitatea Vidrasău, a anunțat vineri, 8 martie, conducerea Primăriei Orașului Ungheni.
"Am reușit să ajungem cu un pas mai aproape de definitivarea proiectului de pe strada Înfrățirii, din localitatea Vidrasău. Practic, prin turnarea stratului de uzură am realizat atât condiții mult mai bune de trafic pentru locuitorii acestei zone, cât și un drum de legătură cu localitatea limitrofă Chirileu, pe tot segmentul pe care noi îl avem în administrare. Vom continua proiectul de dezvoltare a rețelei de infrastructură rutieră și pietonală atât pe străzile orașului Ungheni, cât și în localitățile noastre aparținătoare!", a concluzionat Victor Prodan, primarul orașului Ungheni.
(Redacția)